Document ID: 32007R0327

KOMMISSIONENS FORORDNING (EF) Nr. 327/2007
af 27. marts 2007
om fravigelse for 2007 af forordning (EF) nr. 1445/95 for så vidt angår datoerne for udstedelse af eksportlicenser for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 29, stk. 2, og
ud fra følgende betragtninger:
(1)
I henhold til artikel 10, stk. 1, i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (2) udstedes eksportlicenser onsdagen efter den uge, ansøgningen indgives, medmindre Kommissionen træffer særlige foranstaltninger inden for denne frist.
(2)
På grund af fri- og helligdagene i 2007 og den uregelmæssige offentliggørelse af Den Europæiske Unions Tidende i forbindelse med de pågældende dage er den nævnte frist mellem indgivelse af ansøgningen og udstedelsesdatoen for kort til at sikre god forvaltning af markedet, og den bør derfor forlænges.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Uanset artikel 10, stk. 1, i forordning (EF) nr. 1445/95 gælder det for 2007, at licenser, der ansøges om i de perioder, der er anført i bilaget til nærværende forordning, udstedes på de i bilaget anførte datoer.
Fravigelsen gælder, medmindre der før de nævnte udstedelsesdatoer træffes særlige foranstaltninger, jf. artikel 10, stk. 2, i forordning (EF) nr. 1445/95.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. marts 2007.

Labels: 3
17
15